./data/phi0914/phi00141/phi0914.phi00141.perseus-lat1.xml
Titus Livius (Livy)
in Sardiniam duae legiones scribi iussae, quina milia       in singulas et duceni pedites, treceni equites, et duodecim milia peditum       sociorum ac Latini nominis et sescenti equites et decem quinqueremes naves, si       deducere ex navalibus vellet   tantumdem       peditum equitumque in Histriam, quantum in Sardiniam, decretum  et legionem unam       cum equitibus trecentis et quinque milia peditum sociorum et ducentos       quinquaginta mittere equites in Hispaniam consules ad M Titinium iussi   priusquam consules       provincias sortirentur, prodigia nuntiata sunt: lapidem in agro Crustumino in       lucum Martis de caelo cecidisse,  puerum trunci       corporis in agro Romano natum et quadrupedem anguem visum, et Capuae multa in       foro aedificia de caelo tacta, et Puteolis duas naves fulminis ictu concrematas       esse   inter haec, quae nuntiabantur, lupus       etiam Romae interdiu agitatus, cum Collina porta intrasset, per Esquilinam magno       consectantium tumultu evasit   eorum       prodigiorum causa consules maiores hostias inmolarunt et diem unum circa omnia       pulvinaria supplicatio fuit   sacrificiis rite       perfectis provincias sortiti sunt; Claudio Histria, Sempronio Sardinia obvenit